# Campanya dita dels Cinc Anys (1392-1396)

La campanya dels Cinc Anys de Tamerlà fou una campanya militar de Tamerlà prevista per cinc anys i que després es va completar en quatre (1392-1396)
Timur estava a punt per l'inici de la campanya dita del Cinc Anys. El 15 de juny de 1392 va sortir en direcció a Bukharà. Portava el nou estendard que tenia un drac. Va arribar a Bukharà i va acampar l'1 de juliol de 1392 i es va posar malalt però va intentar aguantar. Va descampar però al arribar a Juidez es va agreujar. Va cridar a les dames i parents i al net Muhammad Sultan a la seva tenda ja que esperava morir aviat; Muhammad Sultan dirigia l'avantguarda de l'exèrcit i ja havia creuat el Jihun i va haver de tornar. Els metges no sabien que tenia i ho van provar tot sense èxit, si bé un metge de Bukharà, que utilitzava els mètodes d'Avicenna, sembla que fou qui va aconseguir salvar-lo. A la nit del 14 al 15 de juliol (anomenada nit de les patents) va començar a recuperar-se. Muhammad Sultan fou enviat altre cop a dirigir l'avantguarda; el 25 de juliol de 1392 Timur es va passejar a cavall. El 30 de juliol va començar a donar ordres a l'exèrcit. El 9 d'agost va acampar a Amuye. Hajji Saif al-Din fou enviat a Samarcanda i seguidament les dames de la cort i finalment el príncep Xah Rukh. El dia que aquest va marxar, Timur va creuar el Jihun.
Timur va passar per Makhan i Abiward i el 27 d'agost era a les muntanyes de Yassi Daban (entre Abiward i Astarabad) i es va dirigir a Ilgazigage i Kabuixan on es va reunir amb Muhammad Sultan que s'havia aturat allí; també eren allí Pir Muhammad, al front de l'exèrcit de Kunduz i l'amir Jahan Shah amb les del Bakelan. També hi havia la princesa Khan Zade, vídua de Jahangir. Va desacampar el 17 de setembre de 1392 i es va dirigir a Astarabad acampant a la vora del riu Gurgan. El cap religiós Sayyid Baraka li va portar a Sayyid Ghiyath al-Din, fill de Sayyid Kamal al-Din de Sari, que venia per pagar el tribut i demanava signar un tractat amb les condiciones que Timur volgués fixar. Timur el va rebre be i va considerar la proposta de tractat que se li feia. Poc després a Astarabad, Timur fou rebut per Pir Pirak, fill i successor de Lukman Padshah (al qual Timur havia concedit al tron a la mort del seu pare en data desconeguda però propera al 1390)
Les successives etapes de la campanya són les següents:
* Guerra contra els Sayyids de Mazanderan (1392)
* Incursió a l'Iraq Ajamita i Kurdistan (1393)
* Campanya de Lur-i Kučik (1393)
* Campanya del Khuzestan (1393)
* Campanya de Fars (1393)
* Extermini dels Muzaffàrides (1393)
* Retorn a l'Iraq Ajamita (1393)
* Virregnat de Takhi-i-Hulagu (1393)
* Campanya contra els turcmans (1393)
* Campanya de Bagdad (1393)
* Campanya del Kurdistan i l'Iraq Arabí (1393)
* Campanya de Kirkuk i Mossul (1393)
* Mort de Umar Xaikh (1394)
* Campanya del Diyar Bakr (1394)
* Alatagh i Awnik (1394)
* Homenatge de Tahartan d'Erzincan i rendició de Baiazet d'Aydin (1394)
* Tercera expedició de Tamerlà a Geòrgia
* Xah Rukh governador de Samarcanda (1394)
* Quarta campanya de Tamerlà a Geòrgia (1394)
* Pèrdua de Bagdad i reforçament otomà (1394)
* Relacions amb la Xina Ming (1394)
* Segona gran expedició contra Toktamix (1395)
* Campanya del Caucas (1395)
* Campanya contra els kara koyunlu (1395)
* Relacions amb la Xina Ming (1395)
* Tamerlà a Xirvan i a l'Azerbaidjan (1396)
* Conquesta de Sirjan (1396)
* Revoltes de Yadz i Nihawand (1396)
* Retorn de Tamerlà a Samarcanda (1396)

## Referències

* ↑ Yazdi Sharaf al-Din Ali, Zafarnama, Trad. al francès de Petis de la Croix sota el títol “Histoire de Timur Bec”, III, 17
* ↑ Ibid, III, 18